CELEX: 32009R0179
Language: et
Date: 2009-03-05 00:00:00
Title: Nõukogu määrus (EÜ) nr 179/2009, 5. märts 2009 , millega muudetakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

7.3.2009   
            
            
               ET
            
            
               Euroopa Liidu Teataja
            
            
               L 63/1
            
         
      NÕUKOGU MÄÄRUS (EÜ) nr 179/2009,
   5. märts 2009,
   millega muudetakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 26,
   võttes arvesse Euroopa Ühenduse asutamislepingut, eriti selle artiklit 26,
   ning arvestades järgmist:
   
               (1)
            
            
               Nõukogu 19. märtsi 2007. aasta määrusega (EÜ) nr 301/2007, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa, (1) peatati kaheks aastaks täielikult ühepoolsed ühise tollitariifistiku tollimaksud vedelkristalltehnoloogial põhinevatele monitoridele, mille ekraani dialoog on 48,5 cm või väiksem ja kuvasuhe 4:3 või 5:4 ning mis klassifitseeritakse CN-koodi 8528 59 90 alla.
            
         
               (2)
            
            
               Nimetatud peatamismeetme kohaldamine lõpetati 31. detsembril 2008.
            
         
               (3)
            
            
               Tarbijate hüveks, tootmise ratsionaalseks arenguks ja tarbimise suurendamiseks ühenduses ning liikmesriikide ja kolmandate riikide vahelise kaubavahetuse edendamiseks on ühenduse huvides praeguse ühepoolse tollimaksude peatamise pikendamine kahe aasta võrra alates 1. jaanuarist 2009 ning suurendada ekraani diagonaali 55,9 sentimeetrini (22 tollini) ja lisada täiendavad kuvasuhted 1:1 ja 16:10.
            
         
               (4)
            
            
               Samadel põhjustel on samuti ühenduse huvides sätestada kaheks aastaks alates 1. jaanuarist 2009 tollimaksude peatamine mustvalgetele või teistele monokroomsetele monitoridele, mille ekraani diagonaal on kuni 77,5 cm (30,5 tolli) ning kuvasuhe sama, mis värvimonitoridel.
            
         
               (5)
            
            
               Seepärast tuleks nõukogu määrust (EMÜ) nr 2658/87 (2) vastavalt muuta.
            
         
               (6)
            
            
               Kuna käesolevas määruses sätestatud tollimaksude peatamisega pikendatakse määrusega (EÜ) nr 301/2007 kehtestatud ja 31. detsembril 2008 kehtetuks muutuvat peatamist ning ühenduse huvides on mitte katkestada peatamisega hõlmatud monitoride tariifimenetlust, tuleks käesolevat määrust kohaldada 1. jaanuarist 2009,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 2658/87 muudetakse järgmiselt.
   
               1.
            
            
               I lisa teise osa XVI jaotise grupis 85 asendatakse kolmanda veeru tekst CN-koodi 8528 59 10 kohta järgmisega:
               „14 (3)
               
            
         
               2.
            
            
               I lisa teise osa XVI jaotise grupis 85 asendatakse kolmanda veeru tekst CN-koodi 8528 59 90 kohta järgmisega:
               „14 (4)
               
            
         Artikkel 2
   Käeolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. jaanuarist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2009
      
         
            Nõukogu nimel
         
         
            eesistuja
         
         M. ŘÍMAN
         
      
   
   
      (1)  ELT L 81, 22.3.2007, lk 11.
   
      (2)  EÜT L 256, 7.9.1987, lk 1.
   
      (3)  Tollimaks ühepoolselt peatatud 31. detsembrini 2010 vedelkristalltehnoloogial põhinevatele mustvalgetele või teistele monokroomsetele monitoridele, mis on varustatud kas DVI- või VGA-sisendiga või mõlemaga ning mille ekraani diagonaal on kuni 77,50 cm (st 30,5 tolli), kuvasuhe 1:1, 4:3, 5:4 või 16:10, resolutsioon suurem kui 1,92 megapikslit ja punktisamm kuni 0,3 mm. (TARICi kood 8528591010).”.
   
      (4)  Tollimaks ühepoolselt peatatud 31. detsembrini 2010 vedelkristalltehnoloogial põhinevatele värvimonitoridele, mille ekraani diagonaal on kuni 55,9 cm (st 22 tolli) ja kuvasuhe 1:1, 4:3, 5:4 või 16:10. (TARICi kood 8528599040).”.